Document ID: 32004D0650

32004D0650
L 298/22
SLUŽBENI LIST EUROPSKE UNIJE
ODLUKA VIJEĆA
od 13. rujna 2004.
o izmjeni Uredbe (EZ) br. 998/2003 Europskog parlamenta i Vijeća o zahtjevima zdravlja životinja primjenljivim na nekomercijalno kretanje kućnih ljubimaca s obzirom na pristupanje Malte
(Tekst značajan za EGP)
(2004/650/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice,
uzimajući u obzir Akt o pristupanju iz 2003. (1), a posebno njegov članak 57.,
budući da:
(1)
Za određene akte koje je donijela Europska unija, koji su valjani nakon 1. svibnja 2004., i zahtijevaju prilagodbu radi pristupanja, nužne promjene nisu predviđene Aktom o pristupanju iz 2003., a posebno njegovim Prilogom II.
(2)
Uredbom (EZ) br. 998/2003 Europskog parlamenta i Vijeća (2) utvrđuju se veterinarski uvjeti koji se primjenjuju prvenstveno na netrgovinsko kretanje kućnih ljubimaca pasa, mačaka i pitomih vretica i jedan je od onih akata koji se moraju prilagoditi.
(3)
Malta, koja je prethodno primijenila sustav šestomjesečne karantene na uvoz dotičnih vrsta životinja, napustila je taj režim radi prijenosa i provedbe Uredbe (EZ) br. 998/2003 od 3. srpnja 2004.
(4)
Tijekom pregovora za proširenje prihvaćeno je da se Malta, kao otok sa sličnim zdravstvenim statusom slobodne od bjesnoće kao Irska, Ujedinjena Kraljevina i Švedska, svrsta u istu kategoriju kao i ove tri države članice.
(5)
Uredbom (EZ) br. 998/2003 se države članice dijele na dvije kategorije prema povijesti njihove kontrole bjesnoće i dodjeljuje se Švedskoj, Irskoj i Ujedinjenoj Kraljevini prijelazno razdoblje od pet godina radi kontrole pasa, mačaka i pitomih vretica koje ulaze na njihovo područje.
(6)
Malta bi stoga trebalo dodati na popis država članica kojima je dodijeljeno prijelazno razdoblje Uredbom (EZ) br. 998/2003.
(7)
Uredba (EZ) br. 998/2003 bi se stoga trebala primjereno izmijeniti,
DONIJELO JE OVU ODLUKU:
Članak 1.
Uredba (EZ) br. 998/2003 mijenja se kako slijedi:
1.
Članak 6. stavak 1.:
-
u prvom podstavku uvodna riječ „Malta” umeće se nakon „Irska”,
-
u trećem podstavku „ove tri države članice” zamjenjuju se s „ove četiri države članice”.
2.
U Prilogu II., „Popis zemalja i područja”, dio A, „Malta” umeće se nakon „Irska”.
Članak 2.
Ova se Odluka primjenjuje od dvadesetog dana nakon objave u Službenom listu Europske unije.
Članak 3.
Ova je Odluka upućena državama članicama.
Sastavljeno u Bruxellesu 13. rujna 2004.

Labels: 0
8
6
18
15